Document ID: 32007R0850

KOMISSION ASETUS (EY) N:o 850/2007,
annettu 19 heinäkuuta 2007,
Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä rehujen lisäaineita koskeviin hakemuksiin liittyvien yhteisön vertailulaboratorion tehtävien ja velvollisuuksien osalta annetun asetuksen (EY) N:o 378/2005 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 21 artiklan kolmannen alakohdan,
sekä katsoo seuraavaa:
(1)
Asetuksella (EY) N:o 1831/2003 perustetaan yhteisön menettely rehun lisäaineiden markkinoille saattamisen ja käytön hyväksyntää varten. Siinä säädetään, että hyväksyntää rehun lisäaineelle tai rehun lisäaineen uudelle käytölle haluavan henkilön on esitettävä hyväksyntää koskeva hakemus komissiolle kyseisen asetuksen mukaisesti, jäljempänä ’hakemus’.
(2)
Asetuksessa (EY) N:o 1831/2003 säädetään lisäksi yhteisön vertailulaboratorion perustamisesta hoitamaan asetuksen liitteessä II esitettyjä tehtäviä ja velvollisuuksia. Asetuksessa säädetään myös, että kansallisten vertailulaboratorioiden muodostama yhteenliittymä voi avustaa yhteisön vertailulaboratoriota.
(3)
Asetuksessa (EY) N:o 378/2005 säädetään asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten ja yhteisön vertailulaboratorion tehtävien ja velvollisuuksien osalta.
(4)
Asetuksen (EY) N:o 378/2005 4 artiklan 1 kohdassa säädetään, että yhteisön vertailulaboratorio perii hakijalta maksun jokaisesta hakemuksesta, jäljempänä ’maksu’. Kyseisen asetuksen liitteessä II on luettelo kansallisten vertailulaboratorioiden yhteenliittymästä.
(5)
Maksun määrää ei ole koskaan mukautettu asetuksen (EY) N:o 378/2005 voimaantulon jälkeen, ja sitä olisi nyt nostettava tuon ajankohdan jälkeen saadun kokemuksen ottamiseksi huomioon.
(6)
Tšekki, Irlanti, Unkari ja Suomi ovat ilmoittaneet komissiolle, että niiden yhteenliittymään osallistuvien kansallisten vertailulaboratorioiden nimi tai tietyt niitä koskevat tiedot ovat muuttuneet. Asetuksen (EY) N:o 378/2005 liitteessä II oleva luettelo olisi tämän vuoksi korvattava tämän asetuksen liitteessä olevalla luettelolla.
(7)
Sen vuoksi asetusta (EY) N:o 378/2005 olisi muutettava.
(8)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 378/2005 seuraavasti:
1)
Korvataan 4 artiklan 1 kohta seuraavasti:
”1. Yhteisön vertailulaboratorio perii hakijalta 6 000 euron suuruisen maksun jokaisesta hakemuksesta, jäljempänä ’maksu’.”
2)
Korvataan liite II tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 2007.

Labels: 17
7
0
6
15